WTI ปิดเหนือ 87 เหรียญ รับ “โอเปกพลัส” ลดกำลังผลิต 2 ล้านบาร์เรล/วัน
WTI ปิดบวกสูงสุดที่ระดับ 87.76 ดอลลาร์/บาร์เรลวานนี้ หลังโอเปกพลัส มีมติปรับลดกำลังผลิต 2 ล้านบาร์เรลต่อวันของเดือนพ.ย. ครั้งใหญ่ในรอบ 2 ปี นับตั้งแต่ปี 2563
WTI ปิดบวกสูงสุดที่ระดับ 87.76 ดอลลาร์/บาร์เรล วานนี้ หลังโอเปกพลัส มีมติปรับลดกำลังผลิต 2 ล้านบาร์เรลต่อวันของเดือนพ.ย. ครั้งใหญ่ในรอบ 2 ปี นับตั้งแต่ปี 63
6 ต.ค. 2565

ผู้สื่อข่าวรายงานว่า (6 ต.ค. 65) สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกวานนี้หลังจากกลุ่มประเทศผู้ส่งออกน้ำมัน โอเปก และชาติพันธมิตร หรือโอเปกพลัส มีมติปรับลดกำลังการผลิตครั้งใหญ่ที่สุดในรอบ 2 ปี
โดยสัญญาน้ำมันดิบ WTI ส่งมอบในเดือนพ.ย. เพิ่มขึ้น 1.24 ดอลลาร์ หรือ 1.4% ปิดที่ 87.76 ดอลลาร์/บาร์เรลซึ่งเป็นระดับปิดสูงสุดนับตั้งแต่วันที่ 14 ก.ย.65 ส่วนสัญญาน้ำมันดิบเบรนท์ (BRENT) ส่งมอบเดือนธ.ค. เพิ่มขึ้น 1.57 ดอลลาร์ หรือ 1.7% ปิดที่ 93.37 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 14 ก.ย. 65
ทั้งนี้ สัญญาน้ำมันดิบปรับตัวขึ้น หลังจากที่ประชุมโอเปกพลัส มีมติปรับลดกำลังการผลิต 2 ล้านบาร์เรล/วัน
สำหรับเดือนพ.ย. ซึ่งเป็นการปรับลดกำลังการผลิตครั้งใหญ่ที่สุดของโอเปกพลัสนับตั้งแต่ปี 63 และเป็นการปรับลดกำลังการผลิตติดต่อกันเป็นเดือนที่ 2
อย่างไรก็ตามก่อนหน้านี้ โอเปกพลัสมีมติลดกำลังการผลิต 100,000 บาร์เรล/วันสำหรับเดือนต.ค. ซึ่งเป็นการปรับลดกำลังการผลิตเป็นครั้งแรกนับตั้งแต่ปี 63 เพื่อพยุงราคาน้ำมันในตลาด
ด้าน สำนักงานสารสนเทศด้านการพลังงานของรัฐบาลสหรัฐ (EIA) รายงานว่า สต็อกน้ำมันดิบสหรัฐลดลง 1.4 ล้านบาร์เรลในสัปดาห์ที่แล้ว ซึ่งน้อยกว่าที่นักวิเคราะห์คาดว่าจะลดลง 1.5 ล้านบาร์เรล ส่วนสต็อกน้ำมันเบนซินลดลง 4.7 ล้านบาร์เรล มากกว่าที่นักวิเคราะห์คาดว่าจะลดลงเพียง 2.3 ล้านบาร์เรล และสต็อกน้ำมันกลั่น ซึ่งรวมถึงฮีตติ้งออยล์ และน้ำมันดีเซล ลดลง 3.4 ล้านบาร์เรล มากกว่าที่นักวิเคราะห์คาดว่าจะลดลง 1.8 ล้านบาร์เรล